Document ID: /roh_data/filtered/fineweb-2-filterrobots_roh.jsonl.gz/53025

St. Antönien ed ils vitgs da l'Engiadina Bassa Lavin, Guarda ed Ardez che candideschan communablamain vegnan recepids quest onn en il ravugl exclusiv dals vitgs d'alpinists. Lur devisa sa cloma «damain – persuenter meglier».
Vitgs d'alpinists èn lieus pitschens e ruassaivels ch'èn s'obligads al turissem miaivel cun in maletg dal vitg intact e senza gronds indrizs da sport d'enviern.
L'idea dals vitgs d'alpinists è naschida il 2008 en l'Austria. Entant datti era tals vitgs en la Germania, l'Italia, la Slovenia e da nov er en Svizra. 35 vitgs possedan entant quest label.